Päiväys
Datum	

Dnro
Dnr	
	
	18.9.2006	LOS-2006-J-80-90	
	
Oikeusministeriö
PL 25
00023 VALTIONEUVOSTO     		
	
Viite / Hänvisning	
Oikeusministeriön lausuntopyyntö 30.6.2006	

Asia  / Ärende	
Lausunto vesilakityöryhmän mietinnöstä (Työryhmämietintö 2006:13)	

Lounais-Suomen ympäristökeskus esittää lausuntonaan vesilakityöryhmän mietinnöstä seuraavaa.

Mietintöön sisältyvän vesilakiehdotuksen 19 luvun 13 §:n mukaan hakemuksen aikaisemmin annetun päätöksen selventämiseksi tai päätöksen korvaamiseksi tämän lain mukaisella päätöksellä voi ympäristölupavirastolle tehdä luvan tai oikeuden haltija, valvontaviranomainen tai hankkeen välittömänä kohteena olevan alueen omistaja tai siihen kohdistuvan muun oikeuden haltija. Saman luvun 14 §:n 2 momentin mukaan, jos lupamääräysten tarkistaminen ja uusien määräysten antaminen vähentää hankkeesta saatavaa hyötyä, luvan haltijalla on oikeus saada valtiolta korvaus lupaan perustuvan käyttömahdollisuuden menetyksestä, jos menetys ei ole vähäinen, tai vaatia hankkeen lunastamista.

Ympäristökeskus ei pidä perusteltuna sitä, että valtio olisi korvausvelvollinen uusien lupamääräysten luvan haltijalle aiheuttamasta hyödyn menetyksestä siinäkin tapauksessa, että uusia lupamääräyksiä olisi hakenut yksityinen asianosainen. Ympäristökeskus katsoo, että korvausvelvollinen tulisi olla uusien lupamääräysten hakija.   

Muilta osin ympäristökeskus pitää vesilakityöryhmän laatimaa mietintöä onnistuneena jatkona vesilakitoimikunnan työlle vesilainsäädännön uudistamiseksi. 

Ympäristökeskuksen johtaja	Risto Timonen

Osastopäällikkö		Olli Madekivi